Diari Oficial de la Generalitat Valenciana


Sumari del DOGV 4341, del 23-09-2002 (2002/9705)

Notificació a Sergio Moreno Montáñez.
-------------------------------------

### Dades del document

Número de DOGV
:   4341

Data del DOGV
:   23-09-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/9705


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Sergio Moreno Montáñez. [2002/F9705]
  
De conformitat amb el que establix l'article 59 de la Llei de Règim Jurídic de les Administracions Públiques i del Procediment Administratiu Comú, es procedix a la notificació de la resolució de caducitat a Sergio Moreno Montáñez, ja que no s'ha pogut practicar en el seu domicili.
  
Vist l'expedient iniciat a instància de Sergio Moreno Montáñez, la resta de dades del qual s'hi especifiquen, i en el qual consten els següents:
  
Antecedents de fet
  
Primer. Que amb data 9 d'abril de 1999 li va ser notificat el requeriment per a l'esmena de les objeccions que en este se li indicaven.
  
Segon. Que davant de l'incompliment del requeriment va ser advertit de caducitat, per mitjà d'escrit notificat amb data 23 de maig de 2001, sense que conste que haja sigut complit en el termini de tres mesos, ja que no han sigut esmenades les objeccions següents:
  
- Certificat de la vida laboral en la Seguretat Social, o, si és procedent, alta en l'Impost d'Activitats Econòmiques (IAE).
  
- En la documentació presentada no consten ingressos o els que figuren es consideren desproporcionats en relació amb el preu d'adquisició de l'habitatge i del garatge i/o annexos vinculats (inferiors a la dotzena part del seu preu; art. 10.4 del Decret 173/1998, de 20 d'octubre, del Govern Valencià), per la qual cosa haurà de justificar els ingressos percebuts, per mitjà de la presentació de:
  
· Certificat del centre o centres de treball sobre la totalitat dels ingressos percebuts per tots els conceptes.
  
· Nòmines i contractes des de l'1 de gener de 1998 fins al 21 de juny de 1998.
  
· Certificat d'altes i baixes de la Seguretat Social i declaració responsable dels ingressos percebuts; si es tracta de treballador autònom es presentarà el certificat de les bases de cotització a la Seguretat Social.
  
· Pensionista, el certificat de la pensió, i si es tracta de treballadors amb prestació o subsidi de desocupació s'aportarà el certificat de l'INEM.
  
Fonaments de dret
  
Primer. L'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, determina la caducitat del procediment iniciat a sol·licitud de l'interessat i, per tant, l'arxivament de l'expedient, en aquells supòsits, com en el present, en els quals la falta de documentació o d'esmena d'objeccions impedix dictar resolució expressa de l'expedient.
  
Vist l'esmentat article 92 i els altres concordants de la mencionada Llei 30/1992, resolc:
  
Declarar la caducitat del procediment iniciat a sol·licitud de l'interessat, amb arxiu de totes les actuacions practicades en este.
  
Contra la present resolució, que no posa fi a la via administrativa, es podrà interposar recurs d'alçada davant del director general d'Arquitectura i Habitatge, en el termini d'un mes comptador des del dia següent de la notificació de la present resolució, de conformitat amb el que establix l'article 114 de la mencionada Llei 30/1992.